Výzva na predkladanie žiadostí na miesto projektových referentov v bezpečnostnom útvare

Dočasný zamestnanec podľa čl. 2 písm. f) (AD6) – so zámerom zostaviť rezervný zoznam – ERA/AD/2016/003-OPE

|  |
| --- |
| NÁPLŇ PRÁCE |
| Zamestnanec bude pracovať v bezpečnostnom útvare pod vedením jedného z vedúcich úseku. Vzhľadom na citlivosť práce sa od úspešného uchádzača vyžaduje vysoká miera zmyslu pre zachovanie dôvernosti.  Hlavné úlohy a povinnosti:   * viesť prácu v oblasti vývoja produktov týkajúcich sa bezpečnosti vrátane oblasti ľudských faktorov a kultúry bezpečnosti a prispievať relevantnými odbornými poznatkami k projektom týkajúcim sa hlásenia udalostí, modelov zrelosti, posudzovania rizík, * zúčastňovať sa na ďalšom rozvoji koncepcií auditu alebo monitorovania, * pomáhať pri podpore a monitorovaní systémov riadenia bezpečnosti, * zúčastňovať sa na ďalšom vývoji a na podpore a monitorovaní zásad posudzovania zhody a dohľade nad systémami riadenia bezpečnosti, * zúčastňovať sa na harmonizácii a monitorovaní vyšetrovaní úrazov, klasifikácii úrazov a príčin incidentov a na iných aktivitách súvisiacich s podávaním správ, * poskytovať podporu pri organizovaní a riadení sietí zainteresovaných strán stanovených na základe modelovania bezpečnostných rizík, * zúčastňovať sa na hodnotení výkonnosti železníc v oblasti bezpečnosti v jednotlivých členských štátoch, * pomáhať pri príprave odborných stanovísk pre Európsku komisiu týkajúcich sa bezpečnostných aspektov vrátane kontroly transpozície a vykonávania európskych právnych predpisov, * podporovať riadenie zainteresovaných strán bezpečnostného útvaru, ako aj internú a externú komunikáciu. |

|  |
| --- |
| *ODBORNÉ KVALIFIKÁCIE A INÉ POŽIADAVKY* |
| Uchádzači sa budú považovať za spôsobilých, ak budú ku dňu uzávierky predkladania žiadostí spĺňať všetky nižšie uvedené kritériá oprávnenosti:  **KRITÉRIÁ OPRÁVNENOSTI**   * Úroveň vzdelania zodpovedajúca ukončenému vysokoškolskému štúdiu, osvedčená diplomom[[1]](#footnote-1), s bežnou dĺžkou vysokoškolského štúdia 4 roky alebo viac, po ktorom nasledovali aspoň 3 roky odbornej praxe.   **ALEBO**   * úroveň vzdelania zodpovedajúca ukončenému vysokoškolskému štúdiu, osvedčená diplomom, s bežnou dĺžkou vysokoškolského vzdelania 3 roky alebo viac, po ktorom nasledovali aspoň 4 roky odbornej praxe   **ALEBO**   * odborná príprava rovnocennej úrovne, ak je to opodstatnené v služobnom záujme.   **Dôležité:**  Vysokoškolské štúdium musí byť ukončené v oblasti ľudských faktorov, ergonómie, práce, organizačnej alebo pracovnej psychológie alebo v podobnom odbore.   * Dôkladná znalosť jedného z úradných jazykov[[2]](#footnote-2) Európskej únie a uspokojivé znalosti ďalšieho úradného jazyka[[3]](#footnote-3) Európskej únie v rozsahu potrebnom na vykonávanie povinností súvisiacich s pracovným miestom. * Občianstvo členského štátu Európskej únie alebo štátov, ktoré sú zmluvnými stranami Dohody o EHP (Island, Lichtenštajnsko a Nórsko). * Mať všetky občianske práva. * Mať splnené všetky povinnosti, ktoré stanovujú platné právne predpisy týkajúce sa vojenskej služby[[4]](#footnote-4). * Splnenie charakterových požiadaviek potrebných pre príslušné úlohy[[5]](#footnote-5). * Fyzická spôsobilosť na plnenie úloh súvisiacich s pracovným miestom[[6]](#footnote-6).   Všetky oprávnené žiadosti budú posudzované a vyhodnotené na základe ďalej uvedených požiadaviek. Upozorňujeme, že nesplnenie už jedného zo základných kritérií bude mať za následok vylúčenie uchádzača z výberového konania. Kritériá zvýhodnenia predstavujú ďalšie prínosy, ktorých nesplnenie však nebude mať za následok vylúčenie.  **KRITÉRIÁ VÝBERU**  Aby výberová komisia mohla posúdiť vaše schopnosti a zručnosti, musíte predložiť konkrétne príklady vašich vzdelanostných kvalifikácií a odborných skúseností, ktoré preukážu, že spĺňate základné kritériá výberu a kritériá výberu, ktoré sú výhodou:   1. *Základné*  * Príslušné pracovné skúsenosti a odborné znalosti v oblasti ľudskej výkonnosti a kultúry bezpečnosti. * Schopnosť úzko spolupracovať s technickými expertmi a železničnými zamestnancami. * Veľmi dobré písomné a ústne komunikačné zručnosti.  1. *Kritériá, ktoré sú výhodou*  * Skúsenosti s integráciou ľudských faktorov do systémov riadenia bezpečnosti, najmä posudzovania rizík, riadenia projektov a zmien, monitorovania procesov a iných procesov týkajúcich sa ľudskej výkonnosti. * Skúsenosti s poskytovaním podpory týkajúcej sa ľudských faktorov pre vzdelávacie projekty na technický rozvoj a/alebo rozvoj zručností a kompetencií vrátane vývoja systémov podávania správ a vyšetrovania incidentov/nehôd. * Skúsenosti s prispievaním k rozvoju organizačnej a bezpečnostnej kultúry vrátane hodnotenia bezpečnostného prostredia a práce so zamestnancami na umožnenie pozitívneho rozvoja kultúry bezpečnosti v organizácii. * Byť členom (na certifikovanej alebo odbornej úrovni) vnútroštátnej alebo medzinárodnej profesijnej organizácie v oblasti ľudských faktorov, ergonómie alebo psychológie. * Znalosti a skúsenosti v oblasti železničnej prevádzky a/alebo údržby. * Znalosti v oblasti certifikácie procesov systému riadenia a dozoru/dohľadu nad nimi.   V závislosti od počtu doručených žiadostí môže výberová komisia uplatniť prísnejšie požiadavky v rámci vyššie uvedených kritérií výberu. |

Výzva na predkladanie žiadostí na miesto projektových referentov v bezpečnostnom útvare

Dočasný zamestnanec podľa čl. 2 písm. f) (AD6) – so zámerom zostaviť rezervný zoznam – ERA/AD/2016/003-OPE

|  |  |
| --- | --- |
| *Dátum uverejnenia:* 12/12/2016 | *Uzávierka podávania žiadostí:* 12/01/2017 (23.59 hod. SEČ, miestneho času vo Valenciennes) |
| *Typ zmluvy:* Dočasný zamestnanec podľa čl. 2 písm. f)  *Funkčná skupina a platová trieda:* AD6 | *Miesto zamestnania:* Valenciennes, Francúzsko |
| *Trvanie zmluvy:* 4 roky a môže byť predĺžená na dobu určitú najviac na 4 roky. V prípade druhého obnovenia sa zmluva zmení na zmluvu s dobou neurčitou | *Základný mesačný plat:* 5 079,70 EUR v 1. stupni s váhovým koeficientom 13,8 % (od 1. 7. 2016) plus osobitné príspevky v prípade potreby |
| *Útvar:* pozri ďalej | |
| *Žiadosti je potrebné poslať len na e-mailovú adresu:* jobs@era.europa.eu | *Rezervný zoznam je platný do:* 31. 12. 2017 (platnosť rezervného zoznamu je možné predĺžiť) |

|  |
| --- |
| *AGENTÚRA* |
| Železničná agentúra Európskej únie (ďalej len „agentúra“) vznikla na základe nariadenia Európskeho parlamentu a Rady (EÚ) č. 2016/796 z 11. mája 2016. Naším cieľom je lepší železničný systém pre našu spoločnosť, čo chceme dosiahnuť podporou vytvorenia jednotného európskeho železničného priestoru bez hraníc a zárukou vysokej miery bezpečnosti, vývojom jednotného prístupu k bezpečnosti v rámci Európskeho systému riadenia vlakov (ERTMS) a podporou zjednodušeného prístupu pre zákazníkov v európskom železničnom sektore. Agentúra sa okrem toho od roku 2019 stane európskym orgánom vydávajúcim jednotné celoeurópske bezpečnostné osvedčenia, povolenie na prevádzku vozidiel vo viacerých krajinách a udeľujúcim predbežné schválenia infraštruktúry ERTMS. Agentúra sídli vo Valenciennes (sídlo) a Lille (konferenčné centrum) vo Francúzsku a v súčasnosti zamestnáva 160 zamestnancov.  Viac informácií o agentúre sa nachádza na webovej stránke: [http://www.era.europa.eu](http://www.era.europa.eu/) |

|  |
| --- |
| BEZPEČNOSTNÝ ÚTVAR |
| V rámci práce v legislatívnom rámci stanovenom smernicou o bezpečnosti železníc a nariadením o agentúre agentúra ERA zriadila dynamický bezpečnostný tím odhodlaný podporovať plnenie ambicióznych cieľov bezpečnosti vrátane dosiahnutia toho, aby sa z európskeho železničného systému stal svetový líder v oblasti bezpečnosti. Nová smernica o bezpečnosti železníc jasne ukladá agentúre zabezpečiť zlepšenie bezpečnosti v celej Európe a agentúra prijíma nových zamestnancov s cieľom reagovať na tieto nové výzvy. Príspevok činnosti ľudí má zásadný význam pre bezpečnosť a agentúra hľadá skúsených pracovníkov, ktorí sa pripoja k tímu útvaru a posilnia našu činnosť v tejto oblasti a podporia nové pracovné okruhy, ako napríklad rozvoj pozitívnej kultúry bezpečnosti v celej Európe. |

|  |
| --- |
| *POSTUP PODÁVANIA ŽIADOSTÍ* |
| Aby žiadosti boli **platné**, uchádzači musia predložiť tieto dokumenty:   * Podrobný životopis (len EÚ formát životopisu). Uvádza sa v tomto odkaze:   <http://europass.cedefop.europa.eu/sk/documents/curriculum-vitae/templates-instructions>   * Motivačný list na maximálne 2 stranách vysvetľujúci prečo sa uchádzač zaujíma o pracovné miesto a akú pridanú hodnotu ponúkne agentúre v prípade výberu. * Tabuľka oprávnenosti (pozri prílohu).   **Nedodržanie uvedených pokynov bude mať za následok vylúčenie z výberového konania.**  Keďže pracovným jazykom agentúry je angličtina, na uľahčenie výberového procesu sa uchádzačom odporúča podať prihlášku v angličtine.  Prihlášky musia byť zaslané na e-mailovú adresu [**jobs@era.europa.eu**](mailto:jobs@era.europa.eu) do **12. 01. 2017** o 23.59 SEČ (miestneho času vo Valenciennes) a **v riadku predmetu musí byť** **jasne uvedené referenčné číslo výzvy na predkladanie prihlášok.**  Upozorňujeme, že prihlášky predložené faxom alebo poštou sa nebudú brať do úvahy.  Ak sa v niektorej fáze postupu zistí, že informácie, ktoré uchádzač poskytol, sú nepravdivé, môže byť diskvalifikovaný.  Uchádzač ani nikto v jeho mene sa nesmie priamo alebo nepriamo kontaktovať s členmi výberovej komisie. Orgán oprávnený na uzatváranie zmlúv (ďalej len „AACC“) si vyhradzuje právo vylúčiť uchádzača, ktorý sa neriadi týmito pokynmi.  Zostavený bude rezervný zoznam, ktorý bude platný do **31. 12. 2017**. Platnosť rezervného zoznamu môže byť predĺžená na základe rozhodnutia orgánu AACC. Rezervný zoznam možno použiť na obsadenie iných pracovných miest, ktoré majú rovnaký profil ako miesto opísané vyššie.  **Upozorňujeme, že vzhľadom na veľký počet prihlášok, ktoré by sme mohli dostať do termínu uzávierky, sa môžu v systéme vyskytnúť problémy v dôsledku spracovania veľkého objemu údajov. Uchádzačom sa preto odporúča, aby svoje prihlášky posielali v dostatočnom predstihu pred uzávierkou.**  **Dôležité:** Sprievodné doklady (napr. overené kópie diplomov, potvrdenia o predchádzajúcej praxi atď.) sa v tejto fáze NEPOSIELAJÚ, ale môžu sa vyžiadať v neskoršej fáze výberového konania. Uchádzačom sa nebudú vracať žiadne dokumenty. |

|  |
| --- |
| *VÝBEROVÉ KONANIE* |
| Výberové konanie bude organizované takto:   1. Výberová komisia skontroluje, či všetky prihlášky spĺňajú kritériá platnosti a oprávnenosti. 2. Uchádzači, ktorí spĺňajú kritériá oprávnenosti, budú hodnotení podľa kritérií výberu. 3. Výberová komisia posúdi motivačné listy a životopisy oprávnených uchádzačov a vyhotoví užší zoznam uchádzačov, ktorí najlepšie vyhovujú kritériám výberu uvedeným vo výzve na predkladanie prihlášok. 4. Pozvanie bude založené na najvyššom bodovom hodnotení v predbežnom výbere podľa kritérií výberu. 5. Výberová komisia uskutoční pohovory s uchádzačmi, ktorí sa dostali do užšieho výberu, a otestuje ich. 6. Písomný test sa koná v anglickom jazyku. 7. Pohovor sa koná v anglickom jazyku. Ak je váš rodný jazyk angličtina, na pohovore sa testuje druhý jazyk uvedený v životopise. 8. Na základe výsledkov pohovorov a písomných testov výberová komisia navrhne orgánu AACC zoznam vhodných uchádzačov[[7]](#footnote-7). Tento zoznam sa vyhotoví v abecednom poradí spolu s podrobným zoznamom bodového hodnotenia získaného na základe pohovoru a písomného testu (ak sa uplatňuje). Uchádzači, ktorí na pohovore a písomnom teste (ak sa uplatňuje) dosiahnu dostatočný počet bodov, budú zaradení do rezervného zoznamu (ak sa uplatňuje). Uchádzačov upozorňujeme, že zaradenie do rezervného zoznamu nezaručuje ponúknutie pracovného miesta. 9. Pred prijatím do zamestnania na miesto dočasného zamestnanca orgán AACC preskúma, či v prípade uchádzača existuje nejaký osobný záujem, ktorý by mohol ohroziť jeho nezávislosť, alebo iný konflikt záujmov. Uchádzač informuje orgán AACC na osobitnom formulári o každom skutočnom alebo možnom konflikte záujmov. V prípade potreby orgán AACC prijme všetky príslušné opatrenia. 10. Platnosť rezervného zoznamu je do 31. 12. 2017. Na základe rozhodnutia orgánu AACC ju možno predĺžiť. 11. Vhodní uchádzači budú prijatí do zamestnania na základe rozhodnutia orgánu AACC. Uchádzači uvedení v rezervnom zozname môžu byť predtým, ako sa im ponúkne pracovné miesto, požiadaní, aby absolvovali osobný pohovor s výkonným riaditeľom. |

|  |  |
| --- | --- |
| *ZHRNUTIE PODMIENOK ZAMESTNANIA* | |
| 1. Platy sú oslobodené od vnútroštátnej dane a namiesto toho sa daň v prospech Európskej únie odpočítava pri zdroji. 2. Ročný nárok na dovolenku sú dva dni za kalendárny mesiac plus ďalšie dni za vek a platovú triedu plus 2 ½ dňa pre expatriovaných pracovníkov a okrem toho v priemere 16 dní štátnych sviatkov ročne. 3. Všeobecná a relevantná odborná príprava plus príležitosti na profesionálny rozvoj. 4. Systém dôchodkového zabezpečenia EÚ (po 10 rokoch služby). 5. Krytie poistenia rizík úrazu a choroby z povolania spoločného systému zdravotného poistenia EÚ, príspevky v nezamestnanosti a zdravotného postihnutia a cestovné poistenie. | **V závislosti od osobnej situácie jednotlivca a miesta pôvodu môže mať zamestnanec okrem toho nárok na:**   1. Príspevky na expatriáciu alebo bydlisko v zahraničí; 2. Príspevok na domácnosť; 3. Príspevok na nezaopatrené dieťa; 4. Príspevok na vzdelávanie; 5. Príspevok na zriadenie domácnosti a náhradu výdavkov na sťahovanie; 6. Počiatočné dočasné denné diéty; 7. Iné výhody (refundácia cestovných výdavkov pri nástupe do zamestnania a pod.)   Ďalšie informácie o príslušných podmienkach sa uvádzajú **v prílohe VII Služobného poriadku** (od strany 96 po stranu 110):  <http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:SK:PDF> |

|  |  |
| --- | --- |
| *ZÁVÄZKY* | |
| **Záväzok podporovať rovnosť príležitostí:**  Agentúra je zamestnávateľom, ktorý uplatňuje rovnosť príležitostí a dôrazne podporuje žiadosti všetkých uchádzačov, ktorí spĺňajú kritériá oprávnenosti a výberu bez rozdielu, pokiaľ ide o štátnu príslušnosť, vek, rasu, politické, filozofické alebo náboženské presvedčenie, pohlavie alebo sexuálnu orientáciu a bez ohľadu na zdravotné postihnutie, rodinný stav alebo inú rodinnú situáciu. | **Odvolacie konanie:**  Uchádzač, ktorý sa domnieva, že došlo k chybe pri posúdení oprávnenosti jeho prihlášky, môže požiadať o preskúmanie. Žiadosť o preskúmanie možno na tento účel podať v lehote do 20 kalendárnych dní od dátumu e-mailu, v ktorom bol informovaný o zamietnutí svojej žiadosti o zamestnanie. V žiadosti o preskúmanie má byť uvedený odkaz na príslušné výberové konanie a jasne uvedené kritérium oprávnenosti, ktoré sa má podľa žiadosti prehodnotiť, ako aj zdôvodnenie žiadosti o preskúmanie. Táto žiadosť musí byť odoslaná na osobitnú e-mailovú adresu agentúry (jobs@era.europa.eu).  Uchádzač je do 15 kalendárnych dní odo dňa doručenia jeho žiadosti informovaný o rozhodnutí výberovej komisie v tejto veci. |

|  |  |
| --- | --- |
| *KONANIE V PRÍPADE ODVOLANIA A SŤAŽNOSTI* | |
| Ak sa uchádzač domnieva, že bol nepriaznivo ovplyvnený konkrétnym rozhodnutím, môže predložiť administratívnu sťažnosť podľa článku 90 ods. 2 Služobného poriadku úradníkov a Podmienok zamestnávania ostatných zamestnancov Európskej únie na adresu:  Executive Director  European Union Agency For Railways  120, rue Marc Lefrancq  F – 59300 Valenciennes  Sťažnosť musí byť podaná do 3 mesiacov od dátumu, keď bol uchádzač informovaný o konaní, ktorým bol nepriaznivo ovplyvnený.  V prípade zamietnutia sťažnosti uchádzač môže prípad predložiť na základe článku 270 Zmluvy o fungovaní Európskej únie a článku 91 Služobného poriadku úradníkov Európskej únie a Podmienok zamestnávania ostatných zamestnancov Európskej únie na Súd pre verejnú službu Európskej únie:  The European Union Civil Service Tribunal  Poštová adresa  L-2925 Luxembourg  <http://curia.europa.eu/>  Upozorňujeme, že orgán AACC nemá právomoc meniť rozhodnutia výberovej komisie. Súdny dvor dôsledne trvá na tom, že rozsiahla voľnosť uváženia výberovej komisie nie je predmetom preskúmania Súdnym dvorom, pokiaľ neboli porušené pravidlá, ktorými sa riadi konanie výberových komisií. | Sťažnosti možno podať aj Európskemu ombudsmanovi podľa článku 228 ods. 1 Zmluvy o fungovaní Európskej únie a v súlade s podmienkami ustanovenými v rozhodnutí Európskeho parlamentu z 9. marca 1994 o predpisoch a všeobecných podmienkach upravujúcich výkon funkcie ombudsmana uverejneného v Úradnom vestníku Európskej únie L 113 zo 4. mája 1994:  European Ombudsman  1, Avenue du Président Robert Schuman – CS 30403  F – 67001 Strasbourg Cedex  [http://www.ombudsman.europa.eu](http://www.ombudsman.europa.eu/)  Upozorňujeme uchádzačov, že predložením sťažnosti Európskemu ombudsmanovi sa neprerušuje lehota stanovená v článku 90 ods. 2 a článku 91 Služobného poriadku úradníkov Európskej únie na podanie sťažnosti alebo odvolania na Súde pre verejnú službu na základe článku 270 Zmluvy o fungovaní Európskej únie. |

|  |  |
| --- | --- |
| *OCHRANA ÚDAJOV* | |
| Účelom spracovania údajov, ktoré predložíte, je spravovať vašu prihlášku so zreteľom na možný predbežný výber a zamestnanie v agentúre.  Osobné údaje, ktoré od vás požadujeme, budú spracované v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov. | Pozri odkaz:  <http://www.era.europa.eu/The-Agency/Jobs/Pages/HR-Privacy-Statement.aspx> |

1. Posúdia sa len tie akademické tituly, ktoré boli udelené v členských štátoch EÚ alebo ktoré boli potvrdené osvedčením o rovnocennosti vydaným orgánmi v uvedených členských štátoch [↑](#footnote-ref-1)
2. Materský jazyk alebo iný úradný jazyk EÚ, ktorý výborne ovládate so znalosťami zodpovedajúcimi úrovni C1 tak, ako ju vymedzuje Spoločný európsky referenčný rámec pre jazyky (CEFR). <http://europass.cedefop.europa.eu/sk/resources/european-language-levels-cefr> [↑](#footnote-ref-2)
3. Znalosti vášho druhého úradného jazyka EÚ zodpovedajú aspoň úrovni B2 tak, ako ich vymedzuje Spoločný európsky referenčný rámec pre jazyky (CEFR). [↑](#footnote-ref-3)
4. Ak je to relevantné. [↑](#footnote-ref-4)
5. Pred prijatím do zamestnania bude úspešný uchádzač vyzvaný, aby predložil doklad potvrdzujúci, že nemá záznam v registri trestov. [↑](#footnote-ref-5)
6. Pred prijatím do zamestnania úspešný uchádzač absolvuje vyšetrenie v medicínskom centre, ktoré určí agentúra, s cieľom potvrdiť splnenie požiadaviek článku 28 písm. e) Služobného poriadku úradníkov EÚ a Podmienok zamestnávania ostatných zamestnancov EÚ. [↑](#footnote-ref-6)
7. Posudzovať sa budú len tí uchádzači, ktorí získajú aspoň 50 % celkového počtu bodov. [↑](#footnote-ref-7)